આમ થવાનું કારણ એ છે કે દેશના અનેક રાજ્યોએ કોરોના સામે લડવાને નામે શ્રમ કાયદાની અનેક જોગવાઈઓનો અમલ ત્રણ વર્ષ માટે સ્થગિત કરી દીધો છે.

એટલે કે મજૂરોના ભલા માટે બનાવવામાં આવેલા કાયદાનું પાલન કરવું અનિવાર્ય ન હોવાની છૂટ રાજ્ય સરકારોએ ઉદ્યોગપતિઓ અને માલિકોને આપી દીધી છે.

મુખ્ય પ્રધાન વિજય રૂપાણીના નેતૃત્વમાં ગુજરાત સરકારે લઘુ, મધ્યમ તથા મોટા ઉદ્યોગો માટે ચાહે તે ભારતીય હોય કે વિદેશી, તેમને 1200 દિવસ માટે રાહત આપી દીધી છે. 

આ નિર્ણય 'પ્રદેશમાં રોકાણને પ્રોત્સાહન આપવા માટે' લેવામાં આવ્યો હોવાનું જણાવવામાં આવ્યું હતું. 

12 કલાકની પાળી 

મુખ્યપ્રધાન યોગી આદિત્યનાથના અધ્યક્ષપદે યોજાયેલી બેઠક બાદ બહાર પાડવામાં આવેલા નિવેદનમાં જણાવવામાં આવ્યું હતું કે હવે રાજ્યમાં શ્રમિકો સંબંધી ત્રણ જ કાયદાનો અમલ થશે. બાકીના કાયદા ત્રણ વર્ષ માટે અમલમાં નહીં રહે. 

આ કાયદાઓમાં મકાન અને બાંધકામ કાયદો, બંધુઆ મજૂરીવિરોધી કાયદો અને શ્રમિક ચૂકવણી કાયદાની પાંચમી સૂચિનો સમાવેશ થાય છે. 

બદલાયેલી પરિસ્થિતિમાં મજૂરોએ હવે 12 કલાકની શિફટ એટલે કે પાળીમાં કામ કરવું પડશે. 

ગુજરાત સરકાર પર શ્રમિકો પાસેથી રેલવે ટિકિટભાડું વસ... બીજા 4000 અક્ષરો માટે લેખ ચાલુ રાખો:
ૂલવાના આરોપ લાગેલા

હિમાચલ પ્રદેશ, પંજાબ અને હરિયાણામાં પણ મજૂરોએ આઠ કલાકને બદલે 12 કલાકની પાળીમાં કામ કરવું પડશે. 

ઉત્તર પ્રદેશના મુખ્ય સચિવ આર. કે. તિવારીએ પ્રધાનમંડળના નિર્ણય બાબતે પત્રકારો સાથે વાત કરતાં જણાવ્યું હતું કે હવે પ્રદેશના અનેક પ્રવાસી મજૂરો પોતાનાં ઘરે પાછા ફરી રહ્યા છે. તેનો અર્થ એ થયો કે બધાને રોજગારની જરૂર પડશે. 

મધ્ય પ્રદેશ સરકારે તો લેબર કૉન્ટ્રેક્ટ કાયદાનો અમલ 1000 દિવસ માટે સ્થગિત રાખવાનો નિર્ણય કર્યો છે. 

એ ઉપરાંત 'ઔદ્યોગિક વિવાદ કાયદો' અને 'ઇન્ડસ્ટ્રિયલ રિલેશન્સ ઍક્ટ'નો અમલ પણ સ્થગિત કરી દીધો છે. 

ગુજરાત સરકારનો નિર્ણય

ઉત્તર પ્રદેશ અને મધ્ય પ્રદેશ સરકારને શ્રમ કાયદામાં ફેરફાર કર્યા પછી ગુજરાત સરકારે પણ શુક્રવારે જાહેરાત કરી હતી કે રાજ્યમાં નવાં ઔદ્યોગિક એકમોને, ત્રણ મૂળભૂત કાયદા સિવાયના, શ્રમ કાયદાનું પાલન 1200 દિવસ સુધી નહીં કરવાની છૂટ આપશે.

ગુજરાતના મુખ્ય મંત્રી વિજય રૂપાણીએ જાહેરાત કરી હતી કે નવાં ઔદ્યોગિક એકમોની સ્થાપનાની મંજૂરીની સમગ્ર પ્રક્રિયા ઑનલાઇન કરવાનો નિર્ણય તેમની સરકારે કર્યો છે. 

ગુજરાત સરકારના નિવેદનને ટાંકતા અંગ્રેજી 'લાઇવમિન્ટ'  લખે છે કે નવાં ઔદ્યોગિક એકમોને જમીનની ફાળવણી સાત દિવસમાં કરવામાં આવશે અને તમામ સરકારી મંજૂરી 15 દિવસમાં આપવામાં આવશે. 

ગુજરાત સરકાર પાસે ખોરજ, સાણંદ, દહેજ SEZ (સ્પેશિયલ ઇકૉનૉમિક ઝોન), ધોલેરા SEZ ઉપરાંત ખાનગી SEZમાં લગભગ 33 હજાર એકર જમીન ઔદ્યોગિક હેતુ માટે તત્કાળ ઉપલબ્ધ છે. 

માલિકની જવાબદારી









મધ્ય પ્રદેશ સરકારે જે નિર્ણય કર્યો છે એ હાલ કાર્યરત ઔદ્યોગિક એકમો અને ભવિષ્યમાં ચાલુ થનારા એકમોને પણ લાગુ પડશે. 

મજૂરો જ્યાં કામ કરતા હોય એ જગ્યાને યોગ્ય હાલતમાં રાખવાની જવાબદારી માલિકની છે. 

મજૂરોને પાયાની કેટલીક સુવિધા આપવાની કાયદેસર જવાબદારી પણ માલિકો પર છે, પરંતુ હવે એવું નહીં થાય.

ઉદ્યોગપતિઓએ જે જવાબદારીનું વહન કાયદેસર કરવું પડતું હતું, તેમાંથી રાજ્ય સરકારોએ તેમને મુક્ત કરી દીધા છે. 

જે જોગવાઇઓનો અમલ આગામી ત્રણ વર્ષ માટે સ્થગિત રાખવામાં આવ્યો છે તેમાં નીચે મુજબની જોગવાઈઓનો સમાવેશ થાય છે. 

ગુજરાત સહિત અનેક સ્થળોએ શ્રમિકોએ રેલવેના માર્ગે પગપાળા વતન જવાની વાટ પકડી

• કામની જગ્યા અથવા ફેકટરીમાં ગંદકી હોય તો કાર્યવાહીમાંથી રાહત.

• કામ કરવાની જગ્યામાં યોગ્ય વૅન્ટિલેશન કે હવાઉજાસ ન હોય તો કોઈ કાર્યવાહી નહીં.

• કામને કારણે કોઈ મજૂરની...